siya, ang dahil sa nadingig sa madrid ang pag uusap ng ukol sa mga daang nilalatagan nang kahoy sa paris, na noon ay hindi pa ginagawa sa espana, ay nagpalagay na gawin sa maynila, sa paraang maglatag ng mga tabla sa mga lansangan at ipagpako na gaya ng nakikita sa mga bahay bahay; siya, ang dahil sa mga kasawiang nangyayari sa mga sasakyang dadalawa ang gulong, at upang maiwasan, ay ipinalagay na magtaglay ng tatlo man lamang; siya rin naman, ang samantalang gumaganap sa pagka pangalawang pangulo ng junta de sanidad ay nakaisip na wiligan ng panglinis ang lahat ng bagay, sampu ng mga balitang pahatid kawad na galing sa mga bayang may sakit na nakahahawa; siya rin ang, sa pagkahabag sa mga presidiario na nangagsisigawa sa init ng araw at sa pagnanasang makapagtipid ang pamahalaan sa paggugol sa mga kasuotan noon, ay ipinalagay na suotan na lamang ng isang bahag at pagawin sa gabi at huwag sa umaga.